ระเบียบกรมสรรพาสามิต ว่าด้วยขั้นตอนและระยะเวลาการปฏิบัติงานอนุมัติให้งดหรือลดเบี้ยปรับและเงินเพิ่ม พ.ศ. 2541

ระเบียบกรมสรรพาสามิต

ระเบียบกรมสรรพาสามิต
ว่าด้วยขั้นตอนและระยะเวลาการปฏิบัติงานอนุมัติให้งด
หรือลดเบี้ยปรับและเงินเพิ่ม
พ.ศ. ๒๕๔๑
-------------------

                        อาศัยอำนาจตามความใน
ข้อ ๙ แห่งระเบียบสำนักนายกรัฐมนตรี ว่าด้วยการ
ปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒
และเพื่ออนุวัต ตามกฎกระทรวง 
ฉบับที่ ๒๙ (พ.ศ. ๒๕๓๖)
ออกตามความในพระราชบัญญัติภาษีสรรพสามิต พ.ศ. ๒๕๒๗ ว่าด้วย
หลักเกณฑ์ในการงดหรือลดเบี้ยปรับและเงินเพิ่ม ลงวันที่ ๒๗
ธันวาคม ๒๕๓๖ กรมสรรพาสามิต
จึงออกระเบียบกำหนดขั้นตอนและระยะเวลาการปฏิบัติงานอนุมัติให้งดหรือลดเบี้ยปรับและ
เงินเพิ่ม ไว้ดังต่อไปนี้

                        ข้อ
๑  ระเบียบนี้เรียกว่า
"ระเบียบกรมสรรพสามิต ว่าด้วยขั้นตอนและระยะเวลา
การปฏิบัติงานอนุมัติให้งดหรือลดเบี้ยปรับและเงินเพิ่ม พ.ศ.
๒๕๔๑"

                        ข้อ
๒ 
ระเบียบนี้ให้ใช้บังคับตั้งแต่วันออกประกาศเป็นต้นไป

                        ข้อ
๓ 
ให้ผู้มีหน้าที่เสียภาษีที่จะต้องเสียเบี้ยปรับและเงินเพิ่มยื่นคำร้องของด
หรือลดเบี้ยปรับและเงินเพิ่มต่อพนักงานเจ้าหน้าที่
กรณียื่นคำร้องก่อนได้รับแจ้งการประเมินจาก
พนักงานเจ้าหน้าที่
หรือยื่นต่ออธิบดีหรือผู้ซึ่งอธิบดีมอบหมาย กรณียื่นคำร้องหลังได้รับแจ้งการ
ประเมินจากพนักงานเจ้าหน้าที่
โดยแสดงเหตุผลที่ของดหรือลดเบี้ยปรับและเงินเพิ่มนั้น เว้นแต่
กรณีที่อธิบดีพิจารณาเห็นสมควรจะสั่งให้งดหรือลดเบี้ยปรับและเงินเพิ่ม
โดยไม่ต้องมีคำร้องก็ได้

                        ข้อ
๔ 
ในการอนุมัติให้งดหรือลดเบี้ยปรับและเงินเพิ่ม ให้ปฏิบัติงานตามขั้นตอน 
ดังนี้
                        ๔.๑
เจ้าหน้าที่ลงทะเบียนรับเรื่องจากผู้มีหน้าที่เสียภาษีและเสนอเจ้าพนักงาน
สรรพสามิตผู้มีหน้าที่พิจารณาดำเนินการ
                        ๔.๒
เจ้าพนักงานสรรพสามิต ส่วนวิเคราะห์รายการภาษีออกหนังสือเชิญและให้
ผู้อำนวยการสำนักบริหารการจัดเก็บภาษี ๒ ลงนาม
เชิญผู้มีหน้าที่เสียภาษีมาพบเพื่อไต่สวนหา
สาเหตุที่กระทำผิด
                        ๔.๓
เจ้าพนักงานสรรพสามิตพิจารณาความเหมาะสมในการของดหรือลดเบี้ย
ปรับและเงินเพิ่ม เสนอความเห็นต่อผู้อำนวยการส่วนวิเคราะห์รายการภาษีสำนักบริหารการจัด
เก็บภาษี ๒
                        ในกรณียื่นคำร้องที่สำนักงานสรรพสามิตจังหวัด
สำนักงานสรรพสามิต
จังหวัดตรวจพิจารณาในเบื้องต้นแล้ว
ส่งเรื่องดังกล่าวให้กรมสรรพสามิตเป็นผู้พิจารณา 
เจ้าพนักงานสรรพสามิตจะพิจารณาสาเหตุที่กระทำผิดตามความเหมาะสมในการของดหรือลดเบี้ย
ปรับและเงินเพิ่ม
                        ๔.๔
ผู้อำนวยการส่วนวิเคราะห์รายการภาษี สำนักบริหารการจัดเก็บภาษี ๒ 
ตรวจสอบเอกสาร หลักฐาน
เสนอความเห็นต่อผู้อำนวยการสำนักบริหารการจัดเก็บภาษี ๒ เพื่อ
พิจารณาอนุมัติ
                        ๔.๕
ผู้อำนวยการสำนักบริหารการจัดเก็บภาษี ๒ พิจารณาอนุมัติงดหรือลดเบี้ย
ปรับและเงินเพิ่มและลงนามใบประเมินภาษี
และแจ้งผลการพิจารณาให้ผู้มีหน้าที่เสียภาษีหรือ
สำนักงานสรรพสามิตจังหวัดเพื่อดำเนินการแจ้งให้ผู้มีหน้าที่เสียภาษีทราบต่อไป
แล้วแต่กรณี
                        ๔.๖
ในการอนุมัติให้งดหรือลดเบี้ยปรับและเงินเพิ่มในกรณีที่ผู้อำนวยการสำนัก
บริหารการจัดเก็บภาษี ๒ ไม่มีอำนาจพิจารณาอนุมัติ
ผู้อำนวยการสำนักบริหารการจัดเก็บภาษี ๒ 
จะพิจารณาดำเนินการเสนอกรมสรรพสามิตต่อไป

                        ข้อ
๕  การปฏิบัติงานตามข้อ ๔
ให้ดำเนินการให้แล้วเสร็จภายใน ๑๑ วันทำการ

                        ข้อ
๖  ให้อธิบดีหรือผู้ซึ่งอธิบดีมอบหมายรักษาการตามระเบียบนี้

                                                            ประกาศ
ณ วันที่ ๒๔ ธันวาคม พ.ศ. ๒๕๔๑

เรณู  รื่นกลิ่น

รองอธิบดี รักษาราชการแทน

อธิบดีกรมสรรพสามิต

[รก.๒๕๔๒/พ๑๐๔ง/๖๓/๑๗ ธันวาคม ๒๕๔๒]

                                                                                    พรพิมล/แก้ไข
                                                                                    ๒
ก.ค  ๒๕๔๕
                                                                                    A+B
(C )